་རྒྱལ་བ་རྒྱ་མཚོ་ཡབ་ཡུམ་སྐུ།།ཕྱི་ནི་དར་དམར་གུར་ཕུ་བ་ལྟ་བུ་ལ།།ནང་ནི་སྟོང་གསལ་ཕྲུ
མ་ཕུས་བཏབ་བཞིན།།དེ་དབུས་ཨ་ཝ་དྷཱུ་ཏི་མཐིང་གས་ལ་དྲང་།།ཡར་སྣ་ཧཾ་ཡིག་ཐི་ག་ལེ་དངུལ་ཆུའི་མདོག།མར་སྣ་ཨ་ཤད་ཐིག་ལེ་དམར་པོ་ས་མཚན།།
གཡས་གཡོན་རོ་མ་དམར་དང་རྐྱད་མ་དཀར།།ཡར་སྣེ་སྣ་བུག་མར་སྣེ་ལྟེ་འོག་ཟུག།འཁོར་ལོ་ལྔ་ཡི་རྩ་འདབ་གདུགས་རྩིབས་བཞིན།།སྤྱི་བོར་རྩ་འདབ་སུམ
བཅུ་སོ་གཉིས་དཀར།།མགྲིན་པའི་བཅུ་དྲུག་དམར་པོ་ལ་ཡར་ཕྱོགས།།སྙིང་ཀའི་རྩ་བརྒྱད་མཐིང་ཀ་ཅུང་ཟད་སྦུབ།།ལྟེ་བའི་རེ་བཞི་སེར་པོ་ཁ་ཡར་ཕྱོགས།།
གསང་གནས་སོ་གཉིས་འམཉེར་བརྒྱད་ལྗང་ཁུ་དྲང་།།འཁོར་ལོ་ལྔ་ཡི་རྩ་མདུད་དབུ་མའི་ནང་།།སྤྱི་བོར་གཏི་མུག་ངོ་བོ་ཨོཾ་དཀར་པོ།།མགྲིར་པར་འདོད་ཆགས

ངོ་བོ་ཧྲཱིཿདམར་པོ།།སྙིང་གར་ཞེ་སྡང་ངོ་བོ་ཧཱུཾ་མཐིང་ཀ།ལྟེ་བར་ང་རྒྱལ་ངོ་བོ་ཏཱཾ་སེར་པོ།།གསད་གནས་ཕྲག་དོག་ངོ་བོ་ཨཱཿལྗང་གུ།།དེ་དག་རྣམས་ལས་འོད་ཟེར་ཕྱོགས་བཅུར་འཕྲོས།།
བདག་དང་འབྲེལ་ཐོགས་གཙོར་བྱས་འགྲོ་ཀུན་གྱི།།དུག་ལྔའི་སྒོ་ནས་བསགས་པའི་སྡིག་སྒྲིབ་དང་།།ལམ་རྒྱུད་ལྔ་རུ་སྐྱེ་བའི་ས་བོན་ཀུན།།འོད་ཟེར་དེས་བསྡུས་ཡིག་འབྲུ་ལྔ་ལ་ཐིམ།།བར
རླུང་ང་གསུས་པ་ཟེར་ཙམ་དགང་བ་ཡིས།།དབུ་མའི་མར་སྡེར་གཏུམ་མོ་ཡེ་ཤེས་མེ།།ནར་གྱིས་འབར་བས་དུག་ལྔའི་ས་བོན་བསྲེགས།།ཡེ་ཤེས་ལྔའི་སྤྱན་རས་གཟིགས་གྱུར་ཏེ།།
སྤྱི་བོར་སྐུ་ཡི་སྤྱན་གཟིགས་ཡབ་ཡུམ་དཀར།།འཁོར་ནི་ཌཱ་ཀི་དཀར་མོ་རྩ་འདབ་གྲངས།།ཐུགས་ཀར་ཧྲཱིཿཡིག་དཀར་པོ་རེ་རེས་མཚན།།མགྲིན་པར་གསུང་གི་སྤྱན་གཟིགས་ཡབ་ཡུམ་
དམ།།དམར་མོ་བཅུ་དྲུག་ཐུགས་ཀར་ནི་ཡིག་མཚན།།སྙིང་གར་ཐུགས་ཀྱི་སྤྱན་གཟེགས་ཡབ་ཡུམ་མཐིང་།།འཁོར་བརྒྱད་སྔོན་མོའི་ཐུགས་ཀར་ཧ་ཡིག་རེ།།ལྟེ་བར་ཡོན་ཏན་སྤྱན་
གཟིགས་ཡབ་ཡུམ་སེར།།སེར་མོ་རེ་བཞི་ཐུགས་ཀར་རི་ཡིག་རེ།།གསང་བར་ཕྲིན་ལས་སྤྱན་གཟིགས་ཡབ་ཡུམ་ལྡང་།།རྩ་འདབ་གྲངས་མཉམ་ཌཱ་ཀེའི་ཐུགས་ཀར་ས།།འཁོར་རྣམས་

རང་རྟགས་གྲི་ཐོད་ཁ་ཊྭཱཾ་ག།ཡབ་ལྔའི་ཐུགས་ཀར་པདྨ་ཟླ་བའི་སྟེང་།།རང་མདོག་ཧྲཱིཿལ་ཡིག་བཅུ་གཡས་སུ་འཁོར།།ཡུམ་ལྔའི་ཐུགས་ཀར་ཆོས་འབྱུང་རྐྱང་པའི
སྟེང་།།རང་མདོག་ཧྲཱིཿལ་ཡུམ་སྔགས་གཡོན་དུ་འཁོར།།དེ་ནས་པར་རླུང་ཐེར་ཙམ་བཟུང་བ་ཡིས།།གསང་གནས་ཨ་ཤད་གཏུམ་མོའི་མེ་འབར་ཏེ།།རྩ་གནས་མེས་གང་སྤྱི་བོའི་ཧྃ།
ལ་རེག།བདུད་རྩི་བྱང་སེམས་འོ་མའི་རྒྱུན་བཞིན་བབས།།ལྷ་ཚོགས་ཀུན་གྱི་ཞལ་ཞུགས་སྐུ་ལུས་གང་།།བདེ་བས་ཐུགས་དགྱེས་བདེ་སྟོང་ཡེ་ཤེས་འབར།།སྔོན་ལས་བཀྲག།
མདང་གཟི་བརྗིད་རྒྱས་པར་བསྒོམ།།ཡིག་བཅུའམ་ཡིག་དྲུག་བཟླས་པ་བསྙེན་པ་ཡིན།།དེ་ནས་ཡབ་ཡུམ་སྔགས་འཁོར་བཅུ་པོ་ལས།།འོད་ཟེར་སྣ་ཚོགས་ནམ་མཁའ་ཁྱབ་པར་འཕྲོས།།
ཕྱོགས་བཅུའི་སངས་རྒྱས་བྱང་ཆུབ་སེམས་དཔའ་དང་།།བླ་མ་ཡི་དམ་མཁའ་འགྲོ་ཐམས་ཅད་ལ།།འོད་དེས་མཆོད་པའི་སྤྲིན་དུ་གྱུར་པས་མཉེས།།ཐམས་ཅད་ཐུགས་རྗེ་ཆེན་པོ་ཡབ་ཡུམ་
སྐུར།།གནས་འགྱུར་ཁ་བ་བུ་ཡུག་འཚུབས་བཞིན་བྱོན།།མཆོལ་ཆར་བཞིན་བདག་ལ་སིབ་སི་བ་ཐིམ།།དབང་དང་བྱིན་རླབས་དངོས་གྲུབ་ཐོབ་པར་བསྒོམ།།དེ་ནི་ཉེ་བར་བསྙེན་པའི་དམིག།

པ་ཡིན།།དེ་ནས་སྔགས་འཁོར་བཅུ་པོ་འཁོར་བཞིན་ལས།།སྤྱི་བོའི་ཡབ་ཡུམ་སྔགས་ཕྲེང་དྲག་ཏུ་འཁོར།།དེ་ལས་འོད་ཟེར་དཀར་པོ་ཕྱོགས་བཅུར་འཕྲོས།།བདར་གཤེགས་རིགས་ཀྱི་
སངས་རྒྱས་བྱང་སེམས་དང་།།སྐུ་ཡི་རིགས་ཀྱི་ལྷ་ཚོགས་ཐམས་ཅད་མཆོད།།དེ་ཀུན་སྤྱན་གཟིགས་ཡབ་ཡུམ་དཀར་པོའི་སྐུར།།གནས་འགྱུར་ཆར་བཞིན་བབས་ནས་བདག་ལ་ཐིམ།།
འགྱུར་མེད་སྐུ་ཡི་དངོས་གྲུབ་ཐོབ་པ་དང་།།རང་གི་གཟུགས་ཀྱི་ཕུང་པོ་འདི་ཉིད་ནི།།བདེ་གཤེགས་སྤྱན་གཟིགས་ཡབ་ཡུམ་ངོ་བོར་གྱུར།།ཆོས་དབྱིངས་ཡེ་ཤེས་མངོན་དུ་བྱས་པར་བསྒོམ།།
མགྲིན་པའི་ཡབ་ཡུམ་སྔགས་འཁོར་དྲག་འཁོར་བས།།འོད་ཟེར་དམར་པོ་ཕྱོགས་བཅུ་ཁྱབ་པར་འཕྲོས།།པདྨ་རིགས་ཀྱི་སངས་རྒྱས་བྱང་སེམས་དང་།།གསུང་གི་ལྷ་ཚོགས་ཐམས་ཅད
མཆོད་པས་མཉེས།།ཐམས་ཅད་སྤྱན་གཟིགས་ཡབ་ཡུམ་དམར་པོའི་སྐུར།།གནས་འགྱུར་ཆར་བཞིན་བབས་ནས་བདག་ལ་ཐིམ།།འགགས་མེད་གསུང་གི་དངོས་གྲུབ་ཐོབ་པ་དང་།།འདུ་ཤེས
པདྨ་སྤྱན་གཟིགས་ངོ་བོར་གྱུར།།སོར་རྟོགས་ཡེ་ཤེས་མངོན་དུ་བྱས་པར་བསྒོམ།།ཐུགས་ཀའི་ཡབ་ཡུམ་སྔགས་ཕྲེང་དྲག་ཏུ་འཁོར།།དེ་ལས་འོད་ཟེར་མཐིང་མདོག་ཕྱོགས་བཅུར་འཕྲོས།།

རྡོ་རྗེ་རིགས་ཀྱི་སངས་རྒྱས་བྱང་སེམས་དང་།།ཐུགས་ཀྱི་ལྷ་ཚོགས་ཐམས་ཅད་མཆོད་པས་མཉེས།།ཐམས་ཅད་སྤྱན་གཟིགས་ཡབ་ཡུམ་མཐིང་ཀའི་སྐུར།
གནས་འགྱུར་བུ་ཡུག་འཚུབས་བཞིན་བདག་ལ་ཐིམ།།འཁྲུལ་མེད་ཐུགས་ཀྱི་དངོས་གྲུབ་ཐོབ་པ་དང་།།རྣམ་ཤེས་རྡོ་རྗེ་སྤྱན་གཟིགས་ངོ་བོར་གྱུར།།མེ་ལོང་ཡེ་ཤེས་མངོན་དུ་
བྱས་པར་བསྒོམ།།ལྟེ་བའི་ཡབ་ཡུམ་སྔགས་ཕྲེང་མྱུར་བར་འཁོར།།དེ་ལས་འོད་ཟེར་གསེར་མདོག་ཕྱོགས་བཅུར་འཕྲོས།།རིན་ཆེན་རིགས་ཀྱི་སངས་རྒྱས་བྱང་སེམས་དང་།།
ཡོན་ཏན་ལྷ་ཚོགས་ཀུན་ལ་མཆོད་པས་མཉེས།།དེ་ཀུན་སྤྱན་གཟིགས་ཡབ་ཡུམ་གསེར་མདོག་སྐུར།།གནས་འགྱུར་ཆར་བཞིན་བབས་ནས་བདག་ལ་ཐིམ།།ཡོན་ཏན་ལྷུན
གྱིས་གྲུབ་པའི་དངོས་གྲུབ་ཐོབ།།ཚོར་བ་རིན་ཆེན་སྤྱན་གཟིགས་ངོ་བོར་གྱུར།།མཉམ་ཉིད་ཡེ་ཤེས་མངོན་དུ་བྱས་པར་བསྒོམ།།གསང་གནས་ཡབ་ཡུམ་སྔགས་ཕྲེང་མྱུར་བར
འཁོར།།དེ་ལས་འོད་ཟེར་ལྗང་གུ་ཕྱོགས་བཅུར་འཕྲོས།།ལས་ཀྱི་རིགས་ཀྱི་སངས་རྒྱས་བྱང་སེམས་དང་།།ཕྲིན་ལས་རིགས་ཀྱི་ལྷ་ཚོགས་ཐམས་ཅད་མཆོད།།དེ་ཀུན་སྤྱན་

གཟིགས་ཡབ་ཡུམ་ལྗང་གུ་གྱུར།།བུན་ནེ་ཚིལ་ལེ་བྱིན་ནས་བདག་ལ་ཐིམ།།ཕྲིན་ལས་འགྲོ་བ་འདུལ་བའི་དངོས་གྲུབ་ཐོབ།།འདུ་བྱེད་ཀརྨ་སྤུན་གཟིགས་ངོ་བོར་གྱུར།།བྱ་གྲུབ
ཡེ་ཤེས་མངོན་དུ་བྱས་པར་བསྒོམ།།དེ་ལྟར་བསྒོམ་ཞིང་བཟླས་པ་སྒྲུབ་པ་ཡིན།།དེ་ནས་སྐྱེ་བོའི་ཡབ་ཡུམ་སྔགས་ཕྲེང་ལས།།འོད་ཟེར་དཀར་པོ་ཟླ་བ་ཤར་འདྲ་འཕྲོས།།རང་
གི་ལུས་ཀྱི་ནང་ཀུན་དཀར་གསལ་ཁྱབ།།ནད་གདོན་གཏི་མུག་སྡིག་སྒྲིབ་སངས་སེ་དག།འོད་དེ་ཕྱིར་འཕྲོས་འོད་དཀར་འཇིག་རྟེན་ཁྱབ།།དུད་འགྲོ་ལ་སོགས་གཏི་མུག་ལྡན་རྣམས།
ཀྱིས།།གཏི་མུག་སྒོ་ནས་བསགས་པའི་སྡིག་སྒྲི་བ་དང་།།བག་ཆགས་བཅས་པ་དག་ནས་ཐམས་ཅད་ཀྱང་།།སྤྱན་གཟིགས་ཡབ་ཡུམ་དཀར་པོའི་སྐུ་རུ་གྱུར།།དེ་བཞིན་མགྲིན
པའི་ཡབ་ཡུམ་སྔགས་འཁོར་ནི།།དྲག་ཏུ་འཁོར་ལས་འོད་ཟེར་དམར་པོ་འཕྲོས།།ལུས་ཁྱབ་ནད་གདོན་འདོད་ཆགས་སྒྲིབ་པ་དག།ཕྱིར་འཕྲོས་ཉི་མ་འཆར་ཀའི་འོད་བཞིན་ཏུ།།ནམ།
མཁའ་ཁྱབ་འཕྲོས་ཡི་དྭགས་ལ་སོགས་པ།།འདོད་ཆགས་སེར་སྣ་ཅན་རྣམས་སྒྲིབ་པ་སྦྱངས།།ཐམས་ཅད་སྤྱན་གཟིགས་ཡབ་ཡུམ་དམར་པོར་གྱུར།།ཐུགས་ཀའི་ཡབ་ཡུམ

སྔགས་འཁོར་དྲག་འཁོར་བས།།འོད་ཟེར་མཐིང་མདོག་འཕྲོས་པས་བདག་ལུས་ཁྱབ།།ནད་གདོན་ཞེ་སྡང་སྡིག་སྒྲིབ་སངས་སེ་དག།འོད་ཟེར་ནམ་མཁའ་
དྲངས་པའི་མདོག་ལྟ་བུ།།ཕྱོགས་ཀུན་ཁྱབ་པས་དམྱལ་བ་ལ་སོགས་པ།།ཞེ་སྡང་ཅན་རྣམས་ཀུན་གྱི་སྡིག་སྒྲིབ་སྦྱངས།།ཐམས་ཅད་སྤྱན་གཟིགས་ཡབ་ཡུམ་མཐིང་གར་གྱུར།།ལྟེ་
བའི་ཡབ་ཡུམ་སྔགས་འཁོར་དྲག་འཁོར་བས།།འོད་ཟེར་གསེར་མདོག་འཕྲོས་པས་བདག་ལུས་ཁྱབ།།ང་རྒྱལ་སྡིག་སྒྲིབ་དྲི་མ་སངས་སེ་དག།འོད་ཟེར་ཕྱིར་འཕྲོས་སྤྲིན་མེད་ཉི་ཤར
བབཞིན།།འོད་ཀྱིས་ཕྱོགས་ཁྱབ་ལྷ་མི་ལ་སོགས་པ།།ང་རྒྱལ་ཅན་རྣམས་ཀུན་གྱི་སྒྲིབ་པ་སྦྱངས།།ཀུན་ཀྱང་སྤྱན་གཟིགས་སེར་པོ་ཡབ་ཡུམ་གྱུར།།གསང་གནས་ཡབ་ཡུམ་སྔགས།།
འཁོར་མྱུར་འཁོར་བས།།འོད་ཟེར་ལྗང་གུ་འཕྲོས་པས་བདག་ལུས་ཁྱབ།།ནད་གདོན་ཕྲག་དོག་བག་ཆགས་སྒྲིབ་པ་དག།འོད་ཟེར་ཕྱིར་འཕྲོས་འོད་ལྡང་འཇིག་རྟེན་ཁྱབ།།ལྷ་མིན་ལ་སོག།
དྲ་གྲ་དོག་ཅན་རྣམས་ཀྱི།།སྒྲིབ་སྦྱངས་སྤྱན་གཟིགས་ལྗང་གུ་ཡབ་ཡུམ་གྱུར།།དེ་ནས་གནས་ལྔའི་ཡབ་ཡུམ་སྔགས་ཕྲེང་ལས།།འོད་ཟེར་ཁ་དོག་སྣ་ཚོགས་བདག་ལུས་ཁྱབ།།ཐ་མལ་

ལུས་ངག་ཡིད་ཀྱི་སྒྲིབ་པ་སྦྱང་།།འཕགས་པའི་སྐུ་གསུང་ཐུགས་ཀྱི་ངོ་བོར་གྱུར།།འོད་ཟེར་འཇའ་ཚོན་ལྟ་བུ་ཕྱིར་འཕྲོས་པས།།ཐ་མལ་གདོས་བཅས་འབྱུང་བཞིར་འཛིན་པ་སྦྱངས།།
ཡེ་ཤེས་གཞལ་ཡས་ཁང་གི་ངོ་བོར་གྱུར།།དེ་ལྟར་སྣོད་ཀྱི་འཇིག་རྟེན་གཞལ་ཡས་ཁང་།།བཅུད་ཀྱི་སེམས་ཅན་གཅིག་ཀྱང་མ་ལུས་པ།།རིགས་ལྔའི་སྤུན་གཟིགས་ཡབ་ཡུམ་ཤ་སྟག།
གྱུར།།ཀུན་ཀྱང་རང་གི་རམ་བུ་བཀྱིག་པའི་ཚུལ།།སྔགས་སྒྲ་འུར་ཆོམ་འཇིག་རྟེན་གཡོ་བར་བསྒོམ།།དེ་ནི་སྒྲུབ་པ་ཆེན་པོའི་དམིགས་པའོ།།ཡིག་དྲུག་ཡིག་བཅུ་གང་རུང་བཟླ
ཆོག་ཆོག་སྟེ།།སྔགས་རིང་བཟླས་ན་རྟགས་དང་བྱིན་རླབས་མྱུར།།དམིགས་པ་དེ་དག་ཐུན་རེང་རྫོགས་པའམ།།ཞག་པོ་རེ་ལ་རྫོགས་པར་བྱས་ཀྱང་རུང་།།གལ་ཏེ་མཚམས་བསྡམས།
་གཅིག་སྒྲུབ་ན་ནི།།ཐུན་བཞིར་ཐུན་མཚམས་གཏོར་བསྔོས་ཐུན་བསྡུ་བྱ།།དེ་མིན་དགོང་ཀའམ་ནམ་འདོད་གཏོར་བསྔོས་གཅིག།དེ་ཚེ་སྤྲོན་མདུན་བསྐྱེད་འདོན་ཡང་རུང་།།དེ་མིན་
སྐད་ཅིག་གཏོར་མགྲོན་སྤྱན་དྲངས་ལ།།གཏོར་མ་བསྔོས་རྗེས་གཏོར་མགྲོན་ཡེ་ཤེས་པ།།རྟེན་ལ་བསྟིམ་མམ་མེད་ན་རང་ལ་བསྟིམ།།འཇིག་རྟེན་པ་རྣམས་རང་གནས་སོང་བར་དམིགས།།

ཉལ་ཁ་ཐུན་བསྡུ་བ་སྔོ་སྨོན་གང་འདོད་བྱ།།དེ་ལྟར་མཚམས་བསྡམས་སྒྲུབ་ན་ཞག་དྲུག་གམ།།རྒྱུན་བསྙེན་ཡིན་ན་ཟླ་གཅིག་སོགས་འགྲུབ་ནས།།ཆོས་གཅིག
ནནམ་ལངས་ཤར་དུ་ཁ་གྱུ་ལ།།དང་པོ་མགོ་བཙུགས་དེ་ནས་ནམ་འདོད་ཡིན།།སྤྱི་བོའི་ཡབ་ཡུམ་ཐུགས་ཀའི་སྔགས་འཁོར་ལས།།འོད་ཟེར་དཀར་པོ་ཕྱོགས་བཅུ་ཁྱབ་པར་འཕྲོས།
ཕྱོགས་བཅུར་བཞུགས་པའི་སངས་རྒྱས་བྱང་སེམས་དང་།།བླ་མ་ཡི་དམ་མཁའ་འགྲོ་ཐམས་ཅད་ལ།།དཀར་གསུམ་མངར་གསུམ་ལ་སོགས་ཞི་བ་ཡི།།འོད་དེ་མཆོད་རྫས་དཔག་མེད་གྱུར
པས་མཆོད།།ཞི་བ་ཆེན་པོའི་དངོས་གྲུབ་ཐམས་ཅད་ནི།།འོད་ཟེར་སྟོན་ཟླའི་མདོག་ཏུ་ཚུར་བསྡུས་ནས།།སྤྱི་བོའི་ཡབ་ཡུམ་སྐུ་ལ་ཐིམ་པ་ཡིས།།བདག་ཉིད་མཐོང་ཐོས་དྲན་རེག་འགྲོ་ཀུན
གྱི།།ནད་གདོན་སྡིག་སྒྲིབ་ཞི་ནུས་དངོས་གྲུབ་ཐོབ།།སླར་ཡང་སྤྱི་བོའི་ཡབ་ཡུམ་སྔགས་འཁོར་ལས།།འོད་ཟེར་དཀར་པོ་ཤི་གསོས་བདུད་རྩི་བཞིན།།བདག་ལུས་གང་བས་ནད་གདོན་སྡིག
སྒྲིབ་རྣམས།།བ་སྤུའི་སྒོ་ནས་ནག་ཉིལ་ཕྱིར་ཐོན་ཏེ།།བདག་ལུས་བདེ་དྲོད་ཡེ་ཤེས་འབར་བར་གྱུར།།འོད་ཟེར་ཕྱིར་འཕྲོས་བསྲུང་བྱ་འབྲེལ་ཐོགས་ཀྱི།།ནད་གདོན་སྡིག་ལྟུང་དྲི་མ་དག་པར་བསྒོམ།།

སྔགས་རིང་ཧ་རི་ནི་སའི་མཇུག་དེ་རུ།།ནད་གདོན་སརྦ་པཱ་པོ་ཤཱནྟིཾ་ཀུ་རུ་སྭཱ་ཧཱ།།རྒྱུན་ཁྱེར་ཡིན་ན་བརྒྱ་སྟོང་ཅི་འགྲུབ་སྟེ།།རྟགས་ཐོན་བྱེད་ན་ཞག་བདུན་ཁྲི་འབུམ་སོགས།།གང་འདོད་རང་གི།
ཉམས་དང་བསྐྲུན་པས་ཆོག།དེ་བཞིན་དང་པོ་རྒྱས་པའི་དབུ་འཛུགས་ཚེ།།བཅོ་ལྔའི་ཉིན་ཕྱེད་ལྷོའམ་བྱང་དུ་བལྟས།།ལྟེ་བའི་ཡབ་ཡུམ་སྔགས་འཁོར་དྲག་འཁོར་བས།།འོད་ཟེར་སེར་པོ་
ཕྱོགས་བཅུ་ཁྱབ་པར་འཕྲོས།།ཕྱོགས་བཅུའི་རྒྱལ་བ་སྲས་བཅས་ཐམས་ཅད་དང་།།བླ་མ་ཡི་དམ་མཁའ་འགྲོ་ནོར་ལྷའི་ཚོགས།།ཀུན་ལ་རྒྱལ་སྲིད་སྣ་བདུན་རིན་ཆེན་ལྔ།།རྒྱས་པའི་
མཆོད་པ་རྒྱ་མཚོར་གྱུར་པས་མཆོད།།བསོད་ནམས་ཡེ་ཤེས་རྒྱས་པའི་དངོས་གྲུབ་ཀུན།།འོད་ཟེར་བཙོ་མ་གསེར་གྱི་མདོག་ལྟ་བུར།།བསྡུས་ནས་ལྟེ་བའི་ཡབ་ཡུམ་ཐུགས་ཀར་ཐིམ།།
ཡོན་ཏན་ལྷུན་གྱིས་གྲུབ་པའི་དངོས་གྲུབ་ཐོབ།།སླར་ཡང་ཡབ་ཡུམ་འཁོར་བཅས་སྐུ་ལུས་ལས།།འོད་ཟེར་འཛམ་བུ་ཆུ་གསེར་མདོག་ཅན་འཕྲོས།།བདག་ལུས་ཁྱབ་པས་ཚེ་བསོད
ཉམས་རྟོགས་རྒྱས།།འོད་ཟེར་ཕྱིར་འཕྲོས་སྤྲིན་མེད་ཉི་འོད་བཞིན།།འོད་དེས་དམིགས་ཡུལ་རྣམས་ལ་རེག་ཙམ་གྱིས།།དཔལ་འབྱོར་བདེ་སྐྱིད་བསོད་ནམས་རྒྱས་པར་བསྒོམ།།སྔགས་རིང

བཻ་རོ་ཙ་ནཱི་ཡེ་ཡི་མཇུག།རི་ནི་ཧ་ས་མ་མ་ཨཱ་ཡུཿཔུཎྱེ་ཛྙཱ་ན་པུཥྚིཾ་ཀུ་རུ་མཱ་ཧཱ།ཅེས་པ་གོང་ལྟར་མང་ཉུང་ཅི་འགྲུབ་བཟླ།།ཉེར་གསུམ་དགོང་ཀ་ནུ་བ་ཏུ་ཁ་ཕྱོགས་ལ།
མགྲིན་པའི་ཡབ་ཡུམ་སྔགས་འཁོར་མྱུར་བར་འཁོར།།འོད་ཟེར་དམར་ཆེ་མ་ཕྱོགས་བཅུར་འཕྲོས་པ་ཡིས།།ཕྱོགས་བཅུའི་སངས་རྒྱས་རྩ་གསུམ་ལྷ་ཚོགས་ལ།།འདོད་ཡོན་ལྔ་དང་ཆང
སྣ་བཞི་ལ་སོགས།།དབང་གི་མཆོད་པ་རྒྱ་མཚོར་གྱུར་པས་མཆོད།།དབང་གི་དངོས་གྲུབ་བཅུད་རྣམས་འོད་ཟེར་ནི།།བྱེ་ནའི་མདོག་འདྲར་བསྡུས་ཏེ་མགྲིན་པར་ཐིམ།།བཀའ་བཙན་བདེན།
ཚིཚིག་འགྲུབ་པའི་དངོས་གྲུབ་ཐོབ།།མགྲིན་པའི་གཙོ་འཁོར་ཀུན་གྱི་སྐུ་ལས་ནི།།འོད་ཟེར་པདྨ་རཱ་གའི་མདོག་འདྲ་འབྲོས།།བདག་ལུས་ཁྱབ་པས་རླུང་སེམས་རང་དབང་ཐོབ།།འོད་ཟེར་
ཕྱིར་འཕྲོས་གློག་སྟོང་འཁྱུག་འདྲ་བས།།འཇིག་རྟེན་ཁམས་ཀྱི་ཚེ་བསོད་དཔལ་འབྱོར་དང་།།མཆོག་ཐུན་དངོས་གྲུབ་ཀུན་བསྡུས་བདག་ལ་ཐིམ།།སྔགས་རིང་བཻ་རོ་ཙ་ནཱི་ཡེ་ཡི་འཇུག།ནེ།
རི་ས་ཧ་བ་སུན་ན་ཁེ་དྷ་སརྦ་སིདྡྷི་བ་ཤང་ཀུ་རུ་སྭཱ་ཧཱ།ཅི་ལྕོགས་བཟླས་སོགས་གོང་དང་འདྲ་བ་ཡིན།།ཉེར་དགུའི་མུན་རུག་ལྷོའམ